**პროგრამის მიზანი:** რეგიონული ბიზნესის დივერსიფიკაცია; რეგიონებში ახალი სამუშაო ადგილების შექმნა; რეგიონებში თანამედროვე სამეწარმეო კულტურის დამკვიდრება; ეკონომიკური მიგრაციის შემცირება

**მხარდაჭერა:** (1) ბიზნესის წამოწყებისთვის და/ან არსებულის გაფართოება გადაიარაღებისთვის აუცილებელი ფინანსური მხარდაჭერა

(2) ტექნიკური მხარდაჭერა, ტრენინგების/სემინარებისა და ინდივიდუალური კონსულტაციების მეშვეობით

**გრანტის მოცულობა:** ერთ მეწარმე სუბიექტზე არაუმეტეს 20,000 ლარის ოდენობით, ბენეფიციარის მხრიდან 20% თანამონაწილეობით (მათ ვისაც უკვე უსარგებლია მიკრო მეწარმეობის კომპონენტით 50% თანამონაწილეობა) .

**განმეორებით დაფინანსება:** არსებული ბენეფიციარების განმეორებით დაფინანსებისას, განხორციელდება მხოლოდ წარმატებული სტარტ აპების დაფინანსება (50 % თანამონაწილეობით)

**ბენეფიციარი:** საქართველოს მოქალაქე ფიზიკური პირი, რომელიც განაცხადის შევსების მომენტში იქნება სრულწლოვანი

**არეალი:** პროგრამა ხორციელდება საქართველოს მთელ ტერიტორიაზე, გარდა თბილისისა

**პროგრამის ვადები:** ხანგრძლივობა 14 თვე (გრანტის გაცემა მოხდება განაცხადის შევსებიდან 6 თვეში, (2018 წლის ნოემბერი-დეკემბერი) ხოლო მონიტორინგი განხორციელდება 2019 წლის სექტემბრის ჩათვლით)

**პრიორიტეტები:** ინტელექტუალური სერვისები; ქალი მეწარმე; სტარტაპი; სოფლად განხორციელებული ბიზნესი

**შეზღუდვები:** სოფლის მეურნეობის პირველადი წარმოება და მისთვის განკუთვნილი მომსახურება.

**გრანტის თანხა:** გაიცემა მხოლოდ ძირითადი საშუალებების შესაძენად. აუცილებელია მოხდეს **შესაბამისი შესყიდვის დოკუმენტის წარმოდგენა ბენეფიციარის მხრიდან (**ზედნადები**)**

**განხორციელება:** განხორციელება მოხდება კონტრაქტორი ორგანიზაციების მეშვეობით (არსებულები)

**ეტაპები:** (1) ბიზნეს იდეების კონკურსი; (2) ტრენინგი ზოგად მეწარმეობაში; (3) ბიზნეს გეგმების კონკურსი; (4) ხელშეკრულების გაფორმება; (5) თანამონაწილეობის თანხის ჩარიცხვა; (6) გრანტის თანხის ჩარიცხვა; (7) დამატებითი ტრენინგები და ინდივიდუალური კონსულტაციები. არსებული ბენეფიციარების შემთხვევაში განხორციელდება მხოლოდ ბიზნეს გეგმის შემოტანა.